FORRETNINGSORDEN FOR VALG AF TILLIDSREPRÆSENTANT / SUPPLEANT

ved x - skole

# Afholdelse:

Valg kan afholdes, når der på en skole er mindst 5 ansatte efter overenskomsten, og når den, der vælges, er medlem af FSL. Valg af TR / TR-suppleant bør afholdes hvert

2. år, også selvom man vælges på ubestemt tid.

Ved nyvalg af TR/TR-suppleant, hvor en tidligere TR/TR-suppleant er gået af, er det den afgåede TR, der har ansvaret for indkaldelse til nyvalg.

Et medlem af FSL blandt de ansatte i overenskomstgruppen kan indkalde til et møde med punktet ”Valg af TR / TR-suppleant” på dagsordenen. Alle ansatte i overenskomstgruppen skal have mulighed for at deltage i mødet.

# Indkaldelse:

Indkaldelse til valgmøde sker så vidt muligt

* mindst 1 uge før afholdelsen,
* dels ved opslag,
* dels ved mundtlig orientering
* med angivelse af kandidater, der er på valg
* tid og sted.
* med angivelse af, om der kan stemmes skriftligt og/eller pr. fuldmagt.

# Mødeafvikling:

Mødet planlægges af mødeindkalderen/ tillidsrepræsentanten. Mødet ledes af denne, eventuelt med hjælp af en på mødet valgt dirigent.

# Stemmeret:

Alle ansatte i overenskomstgruppen med fast tilknytning til skolen, det vil sige lærere, børnehaveklasseledere og medarbejdere ved SFO med timer i skolen samt månedslønnede vikarer og timelønnede lærere med fast skema har stemmeret.

# Valgbarhed og protokol:

Kun ansatte i overenskomstgruppen, der er medlem af FSL, kan vælges til TR eller TR-suppleant.

Mødeindkalderen, den tidligere valgte tillidsrepræsentant eller dennes suppleant, fører en mødeprotokol.

Protokollen skal indeholde

* dagsorden
* tid og sted
* beslutningsreferater

**Valgperiode:**

Frie Skolers Lærerforening anbefaler, at en nyvalgt tillidsrepræsentant tiltræder den 1. august af hensyn til placering af TR-uddannelsen og skolens planlægning.

Frie Skolers Lærerforening anbefaler, at valget gælder for 2 år, men såfremt valget tiltrædes på skæve tidspunkter, så tilpasses udløbsdatoen med den 31. juli.

# Anmeldelse af valget:

Det påhviler den valgte TR/TR-suppleant at anmelde valget til FSL på den særlige blanket, der findes på FSL´s hjemmeside**,** [**www.fsl.dk**,](http://www.fsl.dk/) hvor der i øvrigt findes oplysninger, som supplerer oplysningerne angivet her. Valget er ikke gældende, før FSL og arbejdsgiveren har godkendt valget.

Hvis den valgte TR fratræder indenfor sin valgperiode skal der vælges ny TR. Den afgående TR skal så vidt muligt indkalde til nyvalg inden fratræden. Er der ikke indkaldt til valg, inden TR fratræder, indkalder suppleanten hurtigst muligt til valg. I den mellemliggende periode fungerer suppleanten som tillidsrepræsentant

**Vedtaget den:**